นายวสันต์ กล่าวต่อว่า ภายใต้รัฐบาลในช่วงหัวเลี้ยวหัวต่อของการปฏิรูปเปลี่ยนแปลงนี้ น่าจะเป็นโอกาสที่จะได้วางพื้นฐานให้ระบบ กระบวนการตัดสิน กำหนดนโยบายและการบริหารประเทศ ได้ยึดถือและปฏิบัติการ ตามวิถีทางประชาธิปไตยโดยเคร่งครัด ไม่ใช่ปล่อยให้กระทำโดยพลการ อันเป็นการบั่นทอนทำลายกฎกติกา รัฐธรรมนูญประชาธิปไตย อย่างที่เป็นไปในช่วงรัฐบาลชุดแล้วๆ มาในอดีต ดังนั้นคณะกรรมสิทธิ์ฯจึงข้อเสนอแนะ และเรียกร้องให้รัฐบาลปรับปรุงนโยบายและกระบวนการเจรจาจัดทำความตกลงการค้าเสรีของไทย ดังนี้1.ช่วงเวลา 1 ปี ในการบริหารของรัฐบาลชั่วคราว ควรระงับการเจรจาจัดทำความตกลงการค้าเสรีกับทุกประเทศไว้ก่อน เนื่องจากการเจรจาและลงนามความตกลงการค้าเสรี จะมีผลการค้าเสรี จะมีผลผูกพันทางกฎหมายต่อประเทศไทยระยะยาว หากจะมีการลงนามความตกลงการค้าเสรี ควรกระทำภายหลังจากมีรัฐบาลที่มาจากการเลือกตั้ง และมีรัฐสภาที่เกิดขึ้นตามกระบวนการประชาธิปไตย ภายหลังการปฏิรูปการเมืองและการแก้ไขรัฐธรรมนูญ ไม่ใช่เพียงผ่านสภานิติบัญญัติแห่งชาติชุดปัจจุบัน ดังเช่นที่มีการพยายามแอบอ้างอยู่ในขณะนี้2.ในระหว่างนี้ รัฐบาลควรทบทวนนโยบายการจัดทำความตกลงการค้าเสรี และปฏิรูปกระบวนการเจรจา FTA ของไทย โดยมีหลักการดำเนินกิจกรรมดังต่อไปนี้
ใครคือผู้กล่าวต่อว่าภายใต้รัฐบาลในช่วงหัวเลี้ยวหัวต่อของการปฏิรูปเปลี่ยนแปลงนี้ 
นายวสันต์